Нягледзячы на тое, што Шон Мёрфі (нароўні з Маркам Сэлбі і Стывенам Магуайрам) лічыўся фаварытам чэмпіянату, ён, без праблем адолеўшы Дэйва Харальда ў першым матчы (10:3), саступіў ужо на стадыі 1/8 фіналу — Алістэру Картэру з разгромным лікам 4:13. Пасля паразы Мёрфі раскрытыкаваў стан сталоў у Крусібле. Тым не менш, гэтая няўдача не перашкодзіла Шону ўтрымаць трэці радок у сусветным рэйтынгу на наступны сезон.